Den danske Wiktionary har ingen brugerbase, artiklerne er ikke struktureret (sammenlign selv en tilfældig side med mønsterartiklen "hund") og den eneste aktivitet er at der lejlighedsvis kommer en vognladning med kasserede Wikipedia-artikler. Det er simpelthen ikke godt nok; Wiktionary er død og det vil ganske simpelt være en medlidenhedsgerning at trække stikket ud. Lad os gøre noget snart - inden liget begynder at lugte.
Alternativt kunne vi opfordre tre-fire aktive wikipedianere til i et par måneder at omlægge deres aktivitet til Wiktionary, så projektet kan komme i gang. "(Dette indlæg er lagt ved både Wikipedias og Wiktionarys landsbybrønd)" -- 12. apr 2006 kl. 21:02 (CEST)
Jeg er fuldstændig enig i at Wiktionary mest af alt minder om en form for Wikipedia-losseplads og medmindre der sker en forbedring af infrastrukturen er den ikke meget værd.
Et andet stort problem er, at der desværre stadig er mange brugere som tror at Wikipedia er en ordbog (så sent som i dag har der været bøvl med køjse). Måske burde vi gøre mere ud af at informere om at Wikipedia IKKE er en ordbog og hvis man vil oprette ordbogsopslag kan man gå til Wiktionary.
Jeg mener altså at Wiktionarys største problem nok er at ikke særlig mange som ved at den eksisterer. Derudover er infrastrukturen som sagt elendig (Wikipedia-navnerummet er f.eks. ikke fuldt oprettet) og jeg er enig med Palnatoke i at et par frivillige wikipedianere måske kunne rette op på infrastrukturen hvorefter vi nok bør udbrede budskabet om at Wiktionary eksisterer lidt kraftigere. -- 12. apr 2006 kl. 22:09 (CEST)
Man skal selvfølgelig være forsigtig med at fortolke tavshed, men i dette tilfælde må jeg sige at min fornemmelse er rigtig: Wiktionary er død. Hvor er respiratorens sluk-knap? -- 24. apr 2006 kl. 10:58 (CEST)
Aner det ikke, men spørg evt. eller gå til :-) -- 24. apr 2006 kl. 11:08 (CEST)
Måske skulle man også lige nævne en vigtig faktor, nemlig at den gamle ODS (Ordbog over det Danske Sprog) nu ligger på nettet som søgedatabase, hvilket overflødiggør ca. 80% af Wiktionary (nemlig alle de ord som også eksisterede før ca. 1930). -- 28. apr 2006 kl. 09:34 (CEST)
